Regele Mihai I a deschis patru procese împotriva Ministerului Mediului și Departamentului pentru Păduri. Fostul suveran se plânge că Ministerul Mediului refuză să îi plătească un milion de lei, plus dobânda aferentă, compensații financiare pentru că nu are voie să exploateze o parte dintre cele 140 de mii de hectare de păduri ce i-au fost restituite.



Majestatea Sa nu poate beneficia în niciun fel de dreptul de proprietate, fiind drastic interzisă exploatarea sau utilizarea resurselor naturale precum și orice formă de folos a terenurilor, informează mediasinfo.ro.



Reprezentanții Ministerului Mediului spun că Regele Mihai are dreptul la compensații financiare, însă în absența avizului Comisiei Europene, fostul suveran nu poate primi niciun leu din ceea ce i se cuvine și îi cer acestuia să aibă răbdare.



Fostul suveran a mai primit de la stat 2 milioane de lei, compensații aferente anilor 2007-2009.





